આજે સંથાગારમાં નગરજનોની સભા ભરાવાની છે. ગાંધાર કાંઈ ગણતંત્ર નથી, પણ પિતાશ્રીને હવે રાજકાજના કામમાં, ગાંધારના ન્યાયતંત્રમાં રાજકાજની અનેક ખટપટો અને મંત્રીઓ વચ્ચે સતત રહેતા વિગ્રહને લઈને બહુ રસ રહ્યો નથી (તેમને ફક્ત રસ છે પેલી રાજનર્તકીમાં). રાજ્યના ન્યાયતંત્રની વ્યવસ્થા ગણતંત્રોના માળખા પ્રમાણે ગોઠવવાની એષણા સાથે સર્વસંમતિ સાધવા આજે નગરજનોની મહાસભા ભરાવાની છે. ચર્ચાના મુખ્ય બે મુદ્દા છે. એક છે ગાંધારમાં નવા માળખકીય ન્યાયતંત્રની સ્થાપના અને બીજું છે મહારાજ ગાંધારને મગધ જતા રોકવા.